OpenLLM-France/wikimedia huggingface dataset:
# Badia de Jóncols

La badia de Jóncols és una badia dels municipis de Cadaqués i Roses (Alt Empordà), situada al Parc Natural del Cap de Creus, entre el cap Norfeu al sud, i les puntes del Pelegrí i de sa Figuera al nord. Al fons de la badia hi ha la platja de cala Jóncols, cap a l'est hi ha la petita platja de la Punta del Pebre, i cap al sud la platja del Canadell.
El litoral és alt i abrupte, format per esquistos amb conglomerats de ciment calcari. La vegetació és escassa, amb pins i els darrers càdecs que es troben més al nord. És remarcable la lleterassa (Euphorbia dendroides).
El nom prové dels joncs que hi ha a la riera de Jóncols, que desemboca a la cala Jóncols.

## Referències

* ↑ «Badia de Jóncols». Gran Enciclopèdia Catalana.
* ↑ «Mapa Topogràfic de Catalunya». Institut Cartogràfic i Geològic de Catalunya.
* ↑ «Platges i dunes de Catalunya». Laboratori d'Anàlisi i Gestió del Paisatge, Universitat de Girona.
* ↑ Franquesa i Codinach, Teresa. El paisatge vegetal de la península del cap de Creus. Institut d'Estudis Catalans, 1995, p. 183. ISBN 84-7283-299-6.
* ↑ Sala i Brusés, Ernesta «El lèxic del parlar de Cadaqués». Ius Fugit, 1981, pàg. 134.
# Badia de Liaodong

La Badia de Liaodong (xinès tradicional: 遼東湾, xinès simplificat 辽东湾 pinyin: Liáodōng Wān) és una de les tres badies que formen el Golf de Bohai al nord-est de la Xina, a la Mar Groga, al nord-oest de la República Popular de la Xina tancat a l'est per la península de Liaodong, que gairebé l'envolta amb forma de «c». Pel nord, obert a una gran vall, rep els rius Liao He i Daling He. Les costes són baixes.
Limita amb la província de Liaoning. Les tres badies són la badia de Laizhou, al sud, la badia de Liaodong, al nord, i la badia de Bohai, a l'est.
El 31 d'agost de 1993 es va posar en funcionament el camp petrolífer marítim Suizhong-1, el major del seu tipus a la Xina. A 50 quilòmetres del poblat. És el primer camp marítim xinès les reserves del qual superen 100 milions de tones.

## Referències

* ↑ «Badia de Liaodong». Gran Enciclopèdia Catalana. Barcelona: Grup Enciclopèdia Catalana.
* ↑ Importantes progresos en ciencia y tecnología de la Nueva China a spanish.china.org
# Bassià (cèsar)

Bassià (llatí: Bassianus) fou un noble romà seleccionat per Constantí el Gran com a marit de la seva germana Anastàsia i destinat a tenir el rang de cèsar i el govern d'Itàlia, dignitats que no consta que arribés a exercir. Les negociacions amb Licini I sobre el repartiment de poder es van allargar i es va descobrir que Licini i Bassià estaven negociant secretament i conspirant contra Constantí; Constantí, quan es va assabentar dels fets, es va desfer de Bassià.

## Referències

* ↑ Smith, William (ed.). «Bassianus 1.». A: Dictionary of Greek and Roman Biography and Mythology. Boston: Little, Brown and Co., 1867.
# Batalla de Largs

La batalla de Largs és una batalla que va tenir lloc el 2 d'octubre de 1263 prop de Largs (North Ayrshire) entre Noruega i Escòcia.

## Antecedents

El conflicte va formar part de l'expedició noruega contra Escòcia en 1263, en què Haakon Haakonsson, rei de Noruega, va intentar reafirmar la sobirania noruega sobre el litoral occidental d'Escòcia. Des de principis del segle xii, aquesta regió havia quedat dins del regne noruec, governada per magnats que van reconèixer la senyoria dels Reis de Noruega.
A mitjans del segle xiii, dos reis escocesos, Alexandre II d'Escòcia i el seu fill Alexandre III d'Escòcia, van intentar incorporar la regió al seu propi territori. Després dels intents fallits de comprar les illes del rei noruec, els escocesos van llançar operacions militars. Haakon va respondre a l'agressió escocesa liderant una flota massiva de Noruega, que va arribar a les Hèbridas l'estiu de 1263. A finals de setembre, la flota d'Haakon va ocupar el Firth of Clyde, i quan es van trencar les negociacions entre els regnes, va portar la gran part de la seva flota per ancorar els Cumbraes.

## Batalla

Les forces noruegues eren dirigides pel rei Haakon Haakonsson, i les forces escoceses pel rei Alexandre III d'Escòcia. Les tripulacions de cinc vaixells noruecs desembarcades sobre la costa van ser massacrades pels escocesos. Fou la més important contesa militar de la guerra escocesonoruega (1262- 1266).

## Conseqüències

El resultat fou mitigat, però a llarg termini favorable a Escòcia, que recuperaren les Hèbrides i l'illa de Man pel Tractat de Perth de 1266.

## Referències

* ↑ Forte, Angelo; Oram, Richard D.; Pedersen, Frederik. Viking Empires. Cambridge University Press, 2005, p. 253-254. ISBN 978-0-521-82992-2.
* ↑ «Agreement between Magnus IV and Alexander III, 1266» (en anglès). Isle of Man, 23-09-2009.
# Beatmaker

Un beatmaker és un compositor de peces instrumentals per a música rap o R&B contemporani.

## Història

Un beatmaker és un "fabricant de sons", un productor que compon ritmes (beats, en l'àmbit del hip-hop). En principi, la majoria de grups de rap tenen el seu propi beatmaker, el qual també pot produir beats per a altres grups.
Amb l'eclosió del rap a la dècada de 1990, el seu estatus millorà dintre del món de la música i també la seva remuneració. El desenvolupament d'internet permeté una difusió major de la seva feina. El reconeixement del beatmaker prové de la presència d'una part instrumental de la seva creació en una cançó coneguda, inclús si al final la part rítmica creada pel beatmaker és àmpliament modificada..
Alguns artistes que s'han fet un nom com a beatmaker són J Dilla, Mike Will Made It, Murda Beatz, WondaGurl, Dr. Dre, Timbaland, Hit-Boy, Diplo, Rvssian, Yoel Henriquez, Steve Lean, Alizzz i Enry-K. En el mercat nord-americà aquesta professió és àmpliament reconeguda. L'èxit d'un beatmaker transforma de vegades la seva carrera i es converteix en productor musical, participant en totes les etapes de la realització d'un disc.
Les fonts d'inspiració dels beatmakers són múltiples, del jazz, el soul i el blues fins a la música clàssica. Alguns començaren de discjòquei abans de passar a la creació de sons. Avui en dia, la tecnologia digital ha reemplaçat l'ús dels discos de vinil i els beatmarkers utilitzen l'ordinador amb programari específic com Ableton Live i altres dispositius com els derivats de l'Akai MPC.

## Referències

* ↑ Fortuny, Ignasi. «Alizzz i Steve Lean: els amos del ritme urbà». El Periódico, 30-06-2019. [Consulta: 30 agost 2019].
* ↑ «Beats in the making: Barcelona». Arxivat de l'original el 2019-08-30. [Consulta: 30 agost 2019].
* ↑ «Enry-K: Mover el cuello, encoger el corazón». [Consulta: 30 agost 2019].

## Enllaços externs

* Beat Markez: The Documentary (Chazz Pellicioli, 2007)
# Begum Jan

Begum Jan és una metgessa i fundadora de l'Associació de Benestar de les Dones Tribals, que educa les dones de les tribus del nord-oest del Pakistan sobre els seus drets i els ofereix formació mèdica. Va créixer al Waziristan meridional, una àrea conservadora del Pakistan, però el seu pare la va encoratjar a convertir-se en metgessa. Va anar a una escola de nois quan era nena perquè no n'hi havia cap de noies, i quan els caps tribals li van prohibir anar-hi va estudiar amb un professor particular.
El 2007, en una protesta nacional de dones contra els clergues promotors d'atemptats suïcides i altres formes de violència, Jan va encapçalar la protesta de l'Associació de Benestar de les Dones Tribals. El 2008 seguia sent la presienta de l'Associació de Benestar de les Dones Tribals.
El 2008 va rebre el Premi Internacional Dona Coratge, i esdevingué la primera pakistanesa a rebre aquest premi.

## Referències

* 1 2 «Women From 8 Countries Honored» (en anglès). Tucson News Now.
* 1 2 Iqbal, Anwar «Fata woman receives courage award» (en anglès). DAWN.COM, 11-03-2008.
* 1 2 3 «International Women of Courage Award Ceremony: 2008». [Consulta: 3 juliol 2018].
* 1 2 «The Deseret News - Google News Archive Search». [Consulta: 3 juliol 2018].
* ↑ «IIP Publications -» (en anglès). [Consulta: 3 juliol 2018].
# Beguinatges flamencs

Un beguinatge és un conjunt de petits edificis habitats per beguines, que van ser diverses germandats establertes de l'Església Catòlica Romana, fundada al segle xiii als Països Baixos, de les dones religioses que tracten de servir Déu sense retirar-se del món. Estan inscrits a la llista del Patrimoni de la Humanitat de la UNESCO des del 1998.

## Situació

| Identifiant UNESCO | Nom | Situació | Coordenades | Superfície |
| 855-001 | Beguinatge d'Hoogstraten | Hoogstraten, Anvers | 51° 24′ 12″ N, 4° 45′ 50″ E﻿ / ﻿51.40331667°N,4.7638°E﻿ / 51.40331667; 4.7638﻿ (Béguinage de Hoogstraten) | 1,7 ha |
| 855-002 | Beguinatge de Lier | Lier, Anvers | 51° 07′ 42″ N, 4° 34′ 06″ E﻿ / ﻿51.12835278°N,4.568263889°E﻿ / 51.12835278; 4.568263889﻿ (Béguinage de Lierre) | 3,4 ha |
| 855-003 | Beguinatge major de Mechelen | Mechelen, Anvers | 51° 01′ 54″ N, 4° 28′ 26″ E﻿ / ﻿51.03165°N,4.473927778°E﻿ / 51.03165; 4.473927778﻿ (Grand Béguinage de Malines) | 5,4 ha |
| 855-004 | Beguinatge de Turnhout | Turnhout, Anvers | 51° 19′ 36″ N, 4° 56′ 35″ E﻿ / ﻿51.32661111°N,4.943111111°E﻿ / 51.32661111; 4.943111111﻿ (Béguinage de Turnhout) | 1,5 ha |
| 855-005 | Beguinatge de Sint-Truiden | Sint-Truiden, Limburg | 50° 49′ 16″ N, 5° 11′ 35″ E﻿ / ﻿50.82116667°N,5.193027778°E﻿ / 50.82116667; 5.193027778﻿ (Béguinage de Saint-Trond) | 22,8 ha |
| 855-006 | Beguinatge de Tongeren | Tongeren, Limburg | 50° 46′ 44″ N, 5° 28′ 09″ E﻿ / ﻿50.77897222°N,5.469138889°E﻿ / 50.77897222; 5.469138889﻿ (Béguinage de Tongres) | 2,5 ha |
| 855-007 | Beguinatge de Dendermonde | Dendermonde, Flandes Oriental | 51° 01′ 38″ N, 4° 05′ 49″ E﻿ / ﻿51.02725°N,4.096972222°E﻿ / 51.02725; 4.096972222﻿ (Béguinage de Termonde) | 2,5 ha |
| 855-008 | Beguinatge menor de Gant | Gant, Flandes Oriental | 51° 02′ 46″ N, 3° 44′ 10″ E﻿ / ﻿51.04613889°N,3.736083333°E﻿ / 51.04613889; 3.736083333﻿ (Petit Béguinage de Gand) | 4,5 ha |
| 855-009 | Beguinatge de Sint-Amandsberg | Sint-Amandsberg, Flandes Oriental | 51° 03′ 24″ N, 3° 44′ 50″ E﻿ / ﻿51.05677778°N,3.747361111°E﻿ / 51.05677778; 3.747361111﻿ (Béguinage de Mont-Saint-Amand-lez-Gand) | 5,7 ha |
| 855-010 | Beguinatge de Diest | Diest, Brabant Flamenc | 50° 59′ 16″ N, 5° 03′ 42″ E﻿ / ﻿50.98780833°N,5.061575°E﻿ / 50.98780833; 5.061575﻿ (Béguinage de Diest) | 4,5 ha |
| 855-011 | Beguinatge major de Lovaina | Lovaina, Brabant Flamenc | 50° 52′ 19″ N, 4° 41′ 50″ E﻿ / ﻿50.87192222°N,4.697361111°E﻿ / 50.87192222; 4.697361111﻿ (Grand Béguinage de Louvain) | 4,2 ha |
| 855-012 | Beguinatge de Bruges | Bruges, Flandes Oriental | 51° 12′ 04″ N, 3° 13′ 21″ E﻿ / ﻿51.20122222°N,3.222555556°E﻿ / 51.20122222; 3.222555556﻿ (Béguinage de Bruges) | 0,55 ha |
| 855-013 | Beguinatge de Kortrijk | Kortrijk, Flandes Oriental | 50° 49′ 42″ N, 3° 16′ 04″ E﻿ / ﻿50.82833889°N,3.267772222°E﻿ / 50.82833889; 3.267772222﻿ (Beguinatge de Kortrijk) | 0,7 ha |

## Referències

* ↑ Centre, UNESCO World Heritage. «Flemish Béguinages» (en anglès). UNESCO. [Consulta: 31 desembre 2020].
# Bendougou

Bendougou és una regió de Mali al sud-oest de San. A grans trets està formada pels territoris entre el riu Koba Dielo (Mayel Bodebel) a l'oest i sud, el riu Bendougou Ba a l'est, el riu Baoulé (afluent del Bakhoy) (curs alt del Bani) al nord.
Formava part nominal dels dominis de l'Imperi Tuculor d'al-Hadjdj Umar fins que el 1890 el francesos van ocupar Ségou. La regió formava part del l'anomenada Minianka i limitava pel sud amb el regne de Kénédougou, però els seus caps gaudien d'autonomia i es consideraven independents. El 1892, després de la repressió de la Revolta de Sansanding i Ségou, la regió va oferir voluntàriament la seva aliança a França. El 1893, després de la conquesta de Bandiagara les tropes franceses van arribar al país que fou inclòs en el cercle de Djenné.

## Referències

* Histoire de la conquête du Soudan français (1878-1899)" pel Tinent Gatelet
* mapa
# Barú

El volcà Barú, també Volcà de Chiriquí, és un estratovolcà actiu de Panamà, país del qual n'és la muntanya més alta amb 3.474 metres d'alçada. Es troba a uns 35 km de la frontera de Costa Rica. És el dotzè cim més alt d'Amèrica Central.
De Boer va ser el primer a demostrar que el volcà El Barú està actiu i forma part de de l'arc volcànic centreamericà a Panamà. Defant va completar un treball més detallat sobre la geoquímica de les seves laves i va confirmar, basant-se en la geoquímica, que les laves eren derivades per subducció.
Les seves faldes estan cobertes de bosc. El cim acull moltes torres de comunicació. Una gran caldera de 6 km d'amplada, trencada a l'oest, es va formar per un gran esllavissament volcànic fa uns 9.000 anys. Posteriors erupcions han construït doms de lava a l'interior de la caldera. Una forta erupció cap a l'any 700 va acabar amb l'ocupació humana al jaciment arqueològic de Cerro Punta, al NW del volcà.

## Parc nacional

El volcà va ser declarat Parc Nacional Volcà Barú l'any 1976, amb una superfície de 14.325 ha. Forma part del Corredor Biològic Mesoamericà. Entre la fauna que s'hi troba hi ha el guan negre, l'àguila blanc-i-negra, el Rheomys underwoodi, el junco dels volcans, la zeledònia i el toquí cuixagroc negre. S'han identificat més de 250 espècies d'ocells al parc, i les cinc espècies de grans felins. El parc nacional protegeix una gran varietat d'hàbitats, inclosos els boscos humits de muntanya, els boscos de muntanya baixa i humits i els boscos tropicals de muntanya.

## Referències

* ↑ «Barú», Global Volcanism Program, Smithsonian Institution.
* ↑ Jennings, Ken. «Where to See the Atlantic and the Pacific Oceans—At The Same Time». Condé Nast Traveler. [Consulta: 4 desembre 2018].
* ↑ «Quaternary calc-alkaline volcanism in western Panama: Regional variation and implication for the plate tectonic framework». Journal of South American Earth Sciences, vol. 1, 3, 1988, pàg. 275-293. DOI: 10.1016/0895-9811(88)90006-5.
* ↑ «The geochemistry of young volcanism throughout western Panama and southeastern Costa Rica: An overview». Journal of the Geological Society, vol. 149, 1992, pàg. 569-579. DOI: 10.1144/gsjgs.149.4.0569.
* ↑ «Global Volcanism Program | Barú» (en anglès). [Consulta: 17 abril 2024].
* ↑ «Volcan Baru/ Panamá». Osatravel. [Consulta: 8 juny 2012].
* ↑ «Baru Volcano National Park».
# Batesville (Mississipi)

Batesville és una població dels Estats Units a l'estat de Mississipi. Segons el cens del 2000 tenia 7.113 habitants.

## Demografia

Segons el cens del 2000, Batesville tenia 7.113 habitants, 2.577 habitatges, i 1.821 famílies. La densitat de població era de 246,3 habitants per km².
Dels 2.577 habitatges en un 35,7% hi vivien nens de menys de 18 anys, en un 44,7% hi vivien parelles casades, en un 21,5% dones solteres, i en un 29,3% no eren unitats familiars. En el 26,2% dels habitatges hi vivien persones soles el 12,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,59 i el nombre mitjà de persones que vivien en cada família era de 3,14.
Per edats la població es repartia de la següent manera: un 28,9% tenia menys de 18 anys, un 11,6% entre 18 i 24, un 26,4% entre 25 i 44, un 18,6% de 45 a 60 i un 14,4% 65 anys o més.
L'edat mediana era de 33 anys. Per cada 100 dones de 18 o més anys hi havia 78,4 homes.
La renda mediana per habitatge era de 29.875 $ i la renda mediana per família de 38.849 $. Els homes tenien una renda mediana de 30.998 $ mentre que les dones 22.029 $. La renda per capita de la població era de 15.814 $. Entorn del 21,9% de les famílies i el 28,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Batesville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Batesville». American Fact Finder. Oficina del Cens dels Estats Units, 12-01-2010.
# Biblioteca Reial (Països Baixos)

La Koninklijke Bibliotheek (KB) o Bibliotheca Reial és una institució als Països Baixos que té com a principal missió formar l'adquisició dels fons bibliogràfics impresos en neerlandès o impresos als Països Baixos. Va ser creada el 1798 i va rebre el seu nom actual el 1806 sota el regne de Lluís I d'Holanda.
Una part important de la col·lecció la forma el dipòsit de totes les obres publicades per editors neerlandesos, des de la introducció de la impressió: llibres, revistes, diaris, informes, tesis, còmics, publicacions oficial i cada vegada més publicacions electròniques, tots inventaritzats al catàleg Nederlandse Bibliografie (bibliografia neerlandesa), accessible en línia.
Des del 2013, la KB ha hostatjat un Wikipedian in Residence, que treballa a la biblioteca i a l'arxiu per a augmentar la projecció social de les dades i la perícia de la KB via una web que rep cinc-cents milions de visitants per mes. La KB considera la Viquipèdia com una de les millores eines per a divulguar el coneixement a un màxim de persones. Aquest projecte s'està continuant el 2015.

## Edifici

Del 1819 fins al 1982 era a la «Casa Huguetan» al carrer Lange Voorhout a Den Haag. El 1982 va traslladar-se cap a un edifici modern, prop de l'estació central de la mateixa ciutat en un conjunt on es troben també l'Arxiu Nacional, el Letterkundig Museum (museu de la literatura) i el Kinderboekenmuseum (museu dels llibres juvenils). Comparteix un espai d'exposició amb l'Arxiu Nacional, anomenat De Verdieping van Nederland, un joc de paraules que vol dir «el pis» o «l'aprofundiment» dels Països Baixos» on sempre s'exposen unes peces majors sobre la història del regne.
El conjunt allotja també unes altres institucions científiques:
* Nederlands Muziekinstituut (Nmi)
* Biblionef
* Consortium of European Research Libraries (cerl)
* Institut Huygens d'Història dels Països Baixos (Huygens ING
* International Association of Scientific, Technical, and Medical Publishers
* International Federation of Library Associations and Institutions (IFLA)
* Internet Society Nederland (isoc)
* Ligue des Bibliothèques Européennes de Recherche (Liber)
* Nationale Coalitie Digitale Duurzaamheid (ncdd)
* Stichting Digitaal Erfgoed Nederland (den)
* Europeana
* Stichting Fonds Anny Antoine / Louis Koopman, Den Haag
* Stichting udc Consortium (udcc)
* Willem Frederik Hermans Instituut (wfhi)
* Stichting Bibliotheek.nl (bnl)
* fobid, Netherlands Library Forum
* Open Access Publishing in European Networks (oapen)
* European Bureau of Library, Information and Documentation Associations (eblida)
* International Council for curators of Dutch and Flemish Art (codart)
* European Digital Library (edl)
* Koninklijk Nederlands Historisch Genootschap (knhg)

## Bibliografia

* Catàleg de la Bibliografia Neerlandesa

## Referències

* 1 2 3 4 Jaarverslag 2014 (Informe anual), 2014, 64 pàgines
# Beta-alanina

β-Alanina (o beta-alanina) és un beta aminoàcid, el qual és un aminoàcid amb un grup amino en la posició β del grup carboxilat. La nomenclatura IUPAC per la β-alanina seria àcid 3-aminopropanoic. La β-alanina no té estereocentre.
La β-Alanina es forma in vivo per la degradació del dihidrouracil i la carnosina. És un component dels pèptids naturals carnosina i anserina i també de l'àcid pantotènic (vitamina B₅), que és un component del coenzim A. Sota condicions normals, la β-alanina es metabolitza en àcid acètic.
Un edulcorant artificial molt potent anomenat suosan, deriva de la beta-alanina.

## Referències

* ↑ Plantilla:ChemID

## Enllaços externs

* KEGG map of β-alanine metabolism Arxivat 2009-03-02 a Wayback Machine.
* International Society of Sports Nutrition Conference Proceedings
# Bellesa prohibida

Bellesa prohibida (títol original en anglès: Stage Beauty) és una pel·lícula dirigida per Richard Eyre i estrenada el 2004. Ha estat doblada al català.

## Argument

El 1660, Edward "Ned" Kynaston és considerat com un dels principals actors de la seva època, ha fet dels papers femenins una especialitat. En aquella època, el teatre era prohibit a les dones. Empès per la seva amant, el rei Carles II decideix autoritzar l'escenari a les dones. Maria, el guarda-roba d'actors de Ned Kynaston, que està secretament enamorat d'ell, decideix pujar a les taules, cosa que no és en absolut de gust de Kynaston.

## Repartiment

* Billy Crudup: Ned Kynaston
* Claire Danes: Maria/Margaret Hughes
* Rupert Everett: Carles II d'Anglaterra i d'Escòcia
* Tom Wilkinson: Thomas Betterton
* Zoe Tapper: Nell Gwynne
* Richard Griffiths: Sir Charles Sedley
* Hugh Bonneville: Samuel Pepys
* Ben Chaplin: George Villiers, el Duc de Buckingham
* Edward Fox: Edward Hyde, el Comte de Clarendon
* Alice Eve: Miss Frayne

## Rebuda de la crítica

* "Una brillant invitació al teatre britànic i a l'etern gaudi de Shakespeare"
* "Un film picant i enginyós"

## Referències

* ↑ «Bellesa prohibida». Ésadir.cat. [Consulta: 24 novembre 2022].
* ↑ Scott, A. O. «Upstaged by the King, an Actor in Drag Straightens Out» (en anglès). The New York Times.
* ↑ Wilmington, Michael. Chicago Tribune. Stage Beauty (en anglès). Chicago Tribune, 22 d'octubre de 2004.
* ↑ Chocano, Carina. Los Angeles Times. Stage Beauty (en anglès). Los Angeles Times.
# Billie The Vision and The Dancers

Billie The Vision and The Dancers és un grup suec enquadrat generalment en l'estil indie rock que va obtenir una certa popularitat a Espanya quan la cervesa catalana Estrella Damm va fer un videoclip publicitari en què hi apareixien tocant el seu tema «Summercat» en la seva campanya publicitària de l'estiu de 2009, per l'estil alegre del tema. Format l'any 2004 a Malmö, ha publicat un total de sis àlbums d'estudi i un EP.

## Discografia
### Àlbums d'estudi

* I Was So Unpopular in School and Now They're Giving Me This Beautiful Bicycle (2004)
* The World According to Pablo (2005)
* Where the Ocean Meets My Hand (2007)
* I Used to Wander These Streets (2008)
* From Burning Hell to Smile and Laughter (2010)
* While You Were Asleep (2012)
* What's The Matter With You Boy? (2017)

### EPs

* The Key To My Magic World (2015)

## Enllaços externs

* Lloc web oficial Arxivat 2009-01-26 a Wayback Machine.
# Bentonville (Arkansas)

Bentonville és una població dels Estats Units a l'estat d'Arkansas. Segons el cens del 2007 tenia 33.744 habitants.

## Demografia

Segons el cens del 2000, Bentonville tenia 19.730 habitants, 7.458 habitatges, i 5.265 famílies. La densitat de població era de 358,7 habitants/km².
Dels 7.458 habitatges en un 40,1% hi vivien nens de menys de 18 anys, en un 55,6% hi vivien parelles casades, en un 11,9% dones solteres, i en un 29,4% no eren unitats familiars. En el 24,4% dels habitatges hi vivien persones soles el 6,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,59 i el nombre mitjà de persones que vivien en cada família era de 3,11.
Per edats la població es repartia de la següent manera: un 29,5% tenia menys de 18 anys, un 9,8% entre 18 i 24, un 34,2% entre 25 i 44, un 17,9% de 45 a 60 i un 8,5% 65 anys o més.
L'edat mediana era de 31 anys. Per cada 100 dones de 18 o més anys hi havia 91,3 homes.
La renda mediana per habitatge era de 39.936 $ i la renda mediana per família de 46.558 $. Els homes tenien una renda mediana de 31.816 $ mentre que les dones 23.761 $. La renda per capita de la població era de 20.831 $. Entorn del 7,5% de les famílies i el 10,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bentonville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- Bentonville». American Fact Finder. Oficina del Cens dels Estats Units, 12-01-2010.
# Bentpath

Bentpath és un petit poble muntanyenc entre Eskdalemuir i Langholm al sud d'Escòcia, al costat del riu Esk. A Bentpath hi ha una biblioteca i una església.

## Referències

* ↑ «Dumfriesshire Companion». Arxivat de l'original el 2013-10-30. [Consulta: 2 febrer 2014].